open-index/open-wikipedia-markdown huggingface dataset:
টোঙ্গা ফুটবল অ্যাসোসিয়েশন

**টোঙ্গা ফুটবল অ্যাসোসিয়েশন** (; এছাড়াও সংক্ষেপে **টিএফএ** নামে পরিচিত) হচ্ছে টোঙ্গার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৫ সালে প্রতিষ্ঠিত হয়েছে। এটি প্রতিষ্ঠার ২৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৯ বছর পর ১৯৯৪ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর টোঙ্গার রাজধানী নুকু'আলোফায় অবস্থিত।

এই সংস্থাটি টোঙ্গার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টোঙ্গা মেজর লীগ এবং টোঙ্গা কাপের মতো প্রতিযোগিতার সকল কার্যক্রম পরিচালনা করে। বর্তমানে টোঙ্গা ফুটবল অ্যাসোসিয়েশনের সভাপতির দায়িত্ব পালন করছেন লর্ড ভিহালা এবং সাধারণ সম্পাদকের দায়িত্ব পালন করছেন লুইস আহো।

## কর্মকর্তা

## তথ্যসূত্র

## বহিঃসংযোগ
*  
* ফিফা-এ টোঙ্গা ফুটবল অ্যাসোসিয়েশন 
* ওএফসি-এ টোঙ্গা ফুটবল অ্যাসোসিয়েশন 

বিষয়শ্রেণী:টোঙ্গা ফুটবল অ্যাসোসিয়েশন
বিষয়শ্রেণী:১৯৬৫-এ টোঙ্গায় প্রতিষ্ঠিত
বিষয়শ্রেণী:১৯৬৫-এ প্রতিষ্ঠিত ক্রীড়া সংস্থা
বিষয়শ্রেণী:টোঙ্গার ক্রীড়া নিয়ন্ত্রণ সংস্থা
বিষয়শ্রেণী:টোঙ্গার ফুটবল পরিচালনা পরিষদ
বিষয়শ্রেণী:ওএফসির সদস্য
বিষয়শ্রেণী:টোঙ্গায় ফুটবল
সামোয়া ফুটবল ফেডারেশন

**সামোয়া ফুটবল ফেডারেশন** (; এছাড়াও সংক্ষেপে **এফএফএস** নামে পরিচিত) হচ্ছে সামোয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৮ সালে প্রতিষ্ঠিত হয়েছে। এটি প্রতিষ্ঠার ১৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর সামোয়ার রাজধানী আপিয়ায় অবস্থিত।

এই সংস্থাটি সামোয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সামোয়া জাতীয় লীগ এবং সামোয়া কাপের মতো প্রতিযোগিতার সকল কার্যক্রম পরিচালনা করে। বর্তমানে সামোয়া ফুটবল ফেডারেশনের সভাপতির দায়িত্ব পালন করছেন সামুয়েল পেতাইয়া এবং সাধারণ সম্পাদকের দায়িত্ব পালন করছেন সিভ ফলোটোটো।

## কর্মকর্তা

## তথ্যসূত্র

## বহিঃসংযোগ
*  
* ফিফা-এ সামোয়া ফুটবল ফেডারেশন  
* ওএফসি-এ সামোয়া ফুটবল ফেডারেশন 

বিষয়শ্রেণী:সামোয়া ফুটবল ফেডারেশন
বিষয়শ্রেণী:১৯৬৮-এ সামোয়ায় প্রতিষ্ঠিত
বিষয়শ্রেণী:১৯৬৮-এ প্রতিষ্ঠিত ক্রীড়া সংস্থা
বিষয়শ্রেণী:সামোয়ার ক্রীড়া নিয়ন্ত্রণ সংস্থা
বিষয়শ্রেণী:সামোয়ার ফুটবল পরিচালনা পরিষদ
বিষয়শ্রেণী:ওএফসির সদস্য
বিষয়শ্রেণী:সামোয়ায় ফুটবল
ফিজি ফুটবল অ্যাসোসিয়েশন

**ফিজি ফুটবল অ্যাসোসিয়েশন** (; এছাড়াও সংক্ষেপে **এফএফএ** নামে পরিচিত) হচ্ছে ফিজির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৮ সালে **ফিজি ভারতীয় ফুটবল অ্যাসোসিয়েশন** নামে প্রতিষ্ঠিত হয়েছে, যা ১৯৬১ সালে বর্তমান নামে নামকরণ করার পূর্ব পর্যন্ত বিদ্যমান ছিল। এটি প্রতিষ্ঠার ২৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৮ বছর পর ১৯৬৬ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ফিজির রাজধানী সুভায় অবস্থিত।

এই সংস্থাটি ফিজির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ফিজি প্রিমিয়ার লীগ এবং ফিজি জ্যেষ্ঠ লীগের মতো প্রতিযোগিতার সকল কার্যক্রম পরিচালনা করে। বর্তমানে ফিজি ফুটবল অ্যাসোসিয়েশনের সভাপতির দায়িত্ব পালন করছেন রাজেশ প্যাটেল এবং সাধারণ সম্পাদকের দায়িত্ব পালন করছেন মুহাম্মদ ইউসুফ।

## কর্মকর্তা

## তথ্যসূত্র

## বহিঃসংযোগ
*  
* ফিফা-এ ফিজি ফুটবল অ্যাসোসিয়েশন  
* ওএফসি-এ ফিজি ফুটবল অ্যাসোসিয়েশন 

বিষয়শ্রেণী:ফিজি ফুটবল অ্যাসোসিয়েশন
বিষয়শ্রেণী:১৯৩৮-এ ফিজিতে প্রতিষ্ঠিত
বিষয়শ্রেণী:১৯৩৮-এ প্রতিষ্ঠিত ক্রীড়া সংস্থা
বিষয়শ্রেণী:ফিজির ক্রীড়া নিয়ন্ত্রণ সংস্থা
বিষয়শ্রেণী:ফিজির ফুটবল পরিচালনা পরিষদ
বিষয়শ্রেণী:ওএফসির সদস্য
বিষয়শ্রেণী:ফিজিতে ফুটবল
কিরিবাস ফুটবল ফেডারেশন

**কিরিবাস ফুটবল ফেডারেশন** (; এছাড়াও পূর্বে **কিরিবাস দ্বীপপুঞ্জ ফুটবল ফেডারেশন** এবং সংক্ষেপে **এপিএফ** নামে পরিচিত) হচ্ছে কিরিবাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ২০০৭ সালে সংস্থাটি তাদের আঞ্চলিক সংস্থা ওএফসির অস্থায়ী সদস্যপদ লাভ করে। এই সংস্থার সদর দপ্তর কিরিবাসের দক্ষিণ তারাওয়াে অবস্থিত।

এই সংস্থাটি কিরিবাসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কিরিবাস জাতীয় চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে কিরিবাস ফুটবল ফেডারেশনের সভাপতির দায়িত্ব পালন করছেন ইওতেবা রেদফার্ন এবং সাধারণ সম্পাদকের দায়িত্ব পালন করছেন তেনেয়া আতেরা।

## কর্মকর্তা

## তথ্যসূত্র

## বহিঃসংযোগ
*  

বিষয়শ্রেণী:কিরিবাস ফুটবল ফেডারেশন
বিষয়শ্রেণী:১৯৮০-এ কিরিবাসে প্রতিষ্ঠিত
বিষয়শ্রেণী:১৯৮০-এ প্রতিষ্ঠিত ক্রীড়া সংস্থা
বিষয়শ্রেণী:কিরিবাসের ক্রীড়া নিয়ন্ত্রণ সংস্থা
বিষয়শ্রেণী:কিরিবাসের ফুটবল পরিচালনা পরিষদ
বিষয়শ্রেণী:ওএফসির সদস্য
বিষয়শ্রেণী:কিরিবাসে ফুটবল
কুক দ্বীপপুঞ্জ ফুটবল অ্যাসোসিয়েশন

**কুক দ্বীপপুঞ্জ ফুটবল অ্যাসোসিয়েশন** (; এছাড়াও সংক্ষেপে **সিআইএফএ** নামে পরিচিত) হচ্ছে কুক দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭১ সালে প্রতিষ্ঠিত হয়েছে। এটি প্রতিষ্ঠার ২৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর কুক দ্বীপপুঞ্জের রারোটোঙ্গায় অবস্থিত।

এই সংস্থাটি কুক দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কুক দ্বীপপুঞ্জ রাউন্ড কাপ এবং কুক দ্বীপপুঞ্জ কাপের মতো প্রতিযোগিতার সকল কার্যক্রম পরিচালনা করে। বর্তমানে কুক দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন লি হার্মন এবং সাধারণ সম্পাদকের দায়িত্ব পালন করছেন মি পিরি।

## কর্মকর্তা

## তথ্যসূত্র

## বহিঃসংযোগ
*  
* ফিফা-এ কুক দ্বীপপুঞ্জ ফুটবল অ্যাসোসিয়েশন 
* ওএফসি-এ কুক দ্বীপপুঞ্জ ফুটবল অ্যাসোসিয়েশন 

বিষয়শ্রেণী:কুক দ্বীপপুঞ্জ ফুটবল অ্যাসোসিয়েশন
বিষয়শ্রেণী:১৯৭১-এ কুক দ্বীপপুঞ্জে প্রতিষ্ঠিত
বিষয়শ্রেণী:১৯৭১-এ প্রতিষ্ঠিত ক্রীড়া সংস্থা
বিষয়শ্রেণী:কুক দ্বীপপুঞ্জের ক্রীড়া নিয়ন্ত্রণ সংস্থা
বিষয়শ্রেণী:কুক দ্বীপপুঞ্জের ফুটবল পরিচালনা পরিষদ
বিষয়শ্রেণী:ওএফসির সদস্য
বিষয়শ্রেণী:কুক দ্বীপপুঞ্জে ফুটবল
সলোমন দ্বীপপুঞ্জ ফুটবল ফেডারেশন

**সলোমন দ্বীপপুঞ্জ ফুটবল ফেডারেশন** (; এছাড়াও সংক্ষেপে **এসআইএফএফ** নামে পরিচিত) হচ্ছে সলোমন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর সলোমন দ্বীপপুঞ্জের রাজধানী হোনিয়ারায় অবস্থিত।

এই সংস্থাটি সলোমন দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টেলিকম এস-লীগ এবং নারী প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে সলোমন দ্বীপপুঞ্জ ফুটবল ফেডারেশনের সভাপতির দায়িত্ব পালন করছেন উইলিয়াম লাই এবং সাধারণ সম্পাদকের দায়িত্ব পালন করছেন লিওনার্ড পাইয়া।

## কর্মকর্তা

## তথ্যসূত্র

## বহিঃসংযোগ
*  
* ফিফা-এ সলোমন দ্বীপপুঞ্জ ফুটবল ফেডারেশন 
* ওএফসি-এ সলোমন দ্বীপপুঞ্জ ফুটবল ফেডারেশন 

বিষয়শ্রেণী:সলোমন দ্বীপপুঞ্জ ফুটবল ফেডারেশন
বিষয়শ্রেণী:১৯৭৯-এ সলোমন দ্বীপপুঞ্জে প্রতিষ্ঠিত
বিষয়শ্রেণী:১৯৭৯-এ প্রতিষ্ঠিত ক্রীড়া সংস্থা
বিষয়শ্রেণী:সলোমন দ্বীপপুঞ্জের ক্রীড়া নিয়ন্ত্রণ সংস্থা
বিষয়শ্রেণী:সলোমন দ্বীপপুঞ্জের ফুটবল পরিচালনা পরিষদ
বিষয়শ্রেণী:ওএফসির সদস্য
বিষয়শ্রেণী:সলোমন দ্বীপপুঞ্জে ফুটবল
নামুজা ইউনিয়ন

**নামুজা ইউনিয়ন** বাংলাদেশের বগুড়া জেলার বগুড়া সদর উপজেলার একটি ইউনিয়ন।
## অবস্থান
নামুজা ইউনিয়ন বগুড়া জেলা শহর থেকে ১৭ কিলোমিটার এবং সদর উপজেলা থেকে ১৩ কিলোমিটার দূরে অবস্থিত।
## যোগাযোগ

## আয়তন
নামুজা ইউনিয়নের মোট আয়তন ১৫.৪১ বর্গকিলোমিটার।
## ইতিহাস

## জনসংখ্যা
এই ইউনিয়নের মোট জনসংখ্যা ২৯,০৬০জন।

## প্রশাসনিক কাঠামো
নামুজা ইউনিয়ন ১০টি গ্রাম ও মৌজার সমন্বয়ে গঠিত।

## শিক্ষা ব্যবস্থা
নামুজা ইউনিয়নের সাক্ষরতার হার ৭০%। এই ইউনিয়নে ১ টি কলেজ, ২ টি উচ্চ বিদ্যালয়, ১টি নিম্ন মাধ্যমিক বিদ্যালয়, ১১টি সরকারি প্রাথমিক বিদ্যালয় ও ৩টি মাদ্রাসা রয়েছে।

## হাট-বাজার
* নামুজা হাট 
* চৌমুহিনী বাজার 
* বাংলাবাজার হাট 
* টেংরা বাজার 
* বড় সরলপুর বউ বাজার 
* বামনপাড়া বাজার ।

## জনপ্রতিনিধি
ইউনিয়নের বর্তমান চেয়ারম্যান রফিকুল ইসলাম।

## ধর্মীয় উপাসনালয়
* নামুজা মসজিদ পাড়া পুরাতন জামে মসজিদ

## দর্শনীয় স্থান
* নামুজা
নীড়াইল মাজার 
* নামুজা এস এস আই ফাজিল মাদ্রাসা
* নামুজা জান্নাতিয়া কওমি মাদ্রাসা

## উল্লেখযোগ্য ব্যক্তি
* রাগেবুল আহসান রিপু - বাংলাদেশী রাজনীতিবিদ এবং বগুড়া-৬ আসনের সংসদ সদস্য।

## তথ্যসূত্র
হরবিন্দর সিং

**হরবিন্দর সিং** (; ; জন্ম: ২৩ ডিসেম্বর, ১৯৭৭) পাঞ্জাবের অমৃতসর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে পাঞ্জাব ও রেলওয়েজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
১৯৯৫-৯৬ মৌসুম থেকে ২০০৮ সাল পর্যন্ত হরবিন্দর সিংয়ের প্রথম-শ্রেণীর খেলোয়াড়ী জীবন চলমান ছিল। ১৯৯০-এর দশকের মাঝামাঝি সময়ে অন্যতম প্রতিশ্রুতিশীল ভারতীয় মিডিয়াম পেসার হিসেবে আত্মপ্রকাশ করেন। ঘরোয়া ক্রিকেটে বেশ কয়েকটি খেলায় দূর্দান্ত ক্রীড়াশৈলী প্রদর্শনের পাশাপাশি ভারতের অনূর্ধ্ব-১৯ দলের পক্ষে খেলেছেন।

ফেব্রুয়ারি, ১৯৯৭ সালে বাংলাদেশে অনুষ্ঠিত সার্ক ট্যুর টুর্নামেন্টে ভারতের এ-দলের পক্ষে খেলার জন্যে মনোনীত হন। ঐ প্রতিযোগিতায় অন্যতম তারকা খেলোয়াড়ের মর্যাদা পান। পাকিস্তান এ-দলের বিপক্ষে ৬/৪৩ ও বাংলাদেশ এ-দলের বিপক্ষে ৪/৪৪ বোলিং পরিসংখ্যান গড়েছিলেন। এরফলে, ঐ বছরে কানাডা গমন করেন।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট ও ষোলোটি একদিনের আন্তর্জাতিকে অংশগ্রহণ করেছেন হরবিন্দর সিং। ৬ মার্চ, ১৯৯৮ এ চেন্নাইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২২ আগস্ট, ২০০১ তারিখে ক্যান্ডিতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

১৯৯৭ সালে টরন্টোয় অনুষ্ঠিত সাহারা কাপের প্রথম খেলায় পাকিস্তানের বিপক্ষে একদিনের আন্তর্জাতিকে অভিষেক ঘটে হরবিন্দর সিংয়ের। ধীরে ধীরে পরিপক্কতা আনয়ণের ফলে, ১৯৯৮ সালের শুরুতে অস্ট্রেলিয়া দলের বিপক্ষে টেস্ট ক্রিকেটে অভিষেক পর্ব সম্পন্ন হয় তার। দূর্দান্ত সূচনা করেন। নিজস্ব প্রথম স্পেলে মার্ক টেলরের উইকেট লাভে সক্ষম হন। একই সিরিজের তৃতীয় টেস্টে জাভাগাল শ্রীনাথের পরিবর্তে খেলার সুযোগ পান। মাইকেল স্ল্যাটারের উইকেট পান।

এর পরপরই শারজায় কোকা কোলা প্রতিযোগিতায় ভারত দলের সদস্যরূপে তাকে রাখা হয়। কিন্তু, দলে নিজেকে স্থায়ী আসন গেড়ে নিতে পারেননি। ক্যান্ডিতে শ্রীলঙ্কার বিপক্ষে সর্বশেষ খেলায় অংশ নেন। আবারও তিনি ভালোমানের বোলিং করেন কিন্তু সফল হননি। একদিনের খেলায় উইকেট পেলেও ওভারপ্রতি তাকে পাঁচের অধিক রান খরচ করতে হয়েছিল।

ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। ২০২০ সালে ভারতের জাতীয় দল নির্বাচকের ভূমিকায় অবতীর্ণ হন।

## তথ্যসূত্র

## আরও দেখুন
* অমর সিং
* কানবর রাই সিং
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অমৃতসর থেকে আগত ক্রিকেটার
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:মধ্যাঞ্চলের ক্রিকেটার
বিষয়শ্রেণী:রেলওয়েজের ক্রিকেটার
নুনগোলা ইউনিয়ন

**নুনগোলা ইউনিয়ন** বাংলাদেশের বগুড়া জেলার বগুড়া সদর উপজেলার একটি ইউনিয়ন।

## অবস্থান
নুনগোলা ইউনিয়ন বগুড়া সদর উপজেলার হাজরাদিঘী গ্রামে অবস্থিত।
## যোগাযোগ
বগুড়া সদর উপজেলা থেকে রিকশা, সিএনজি ও বাসযোগে এই ইউনিয়নে আসা যায়। 
## আয়তন
এই ইউনিয়নের মোট আয়তন ১৫.৪১ বর্গকিলোমিটার।
## ইতিহাস
এই ইউনিয়নটি ঐতিহ্যবাহী নুনগোলা গ্রামের নাম অনুসারে নামকরণ করা হয়েছে । বর্তমানে ইউনিয়নটি পূর্নগঠনের কারণে নুনগোলা গ্রামটি নিশিন্দারা ইউনিয়নে অন্তর্ভুক্ত করা হয়েছে। অত্র ইউনিয়নে বিখ্যাত ঘোড়াধাপ হাট অবস্থিত।

## জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২০,৯৩৪ জন।

## প্রশাসনিক কাঠামো
নুনগোলা ইউনিয়ন ৮টি গ্রাম ও ৮টি মৌজার সমন্বয়ে গঠিত। গ্রামসমূহ হলোঃ
* রজাকপুর       
* অন্তাহার             
* তেলধাপ             
* দারিয়াল          
* শশীবদনী          
* হাজরাদিঘী             
* কুকরুল           
* আশোকোলা

## শিক্ষা ব্যবস্থা
২০০১ সালের শিক্ষা জরিপ অনুযায়ী এই ইউনিয়নের সাক্ষরতার হার ৭৯%।। নুনগোলা ইউনিয়নে ৯টি সরকারি প্রাথমিক বিদ্যালয়, ১টি বেসরকারি প্রাথমিক বিদ্যালয়, ২টি উচ্চ বিদ্যালয় এবং ৫টি মাদ্রাসা রয়েছে।

## হাট-বাজার
এই ইউনিয়নে ২টি হাটবাজার রয়েছে।

## জনপ্রতিনিধি
ইউনিয়নের বর্তমান চেয়ারম্যান জনাব বদরুল আলম।

## ধর্মীয় উপাসনালয়
নুনগোলা ইউনিয়নে মোট ৫২টি মসজিদ রয়েছে।

## দর্শনীয় স্থান

## উল্লেখযোগ্য ব্যক্তি

## তথ্যসূত্র
কাঞ্চনমালা

**কাঞ্চনমালা** ১৯৯৯ সালে স্বপন সাহা পরিচালিত বাংলা ভাষায় তৈরীকৃত এবং কলকাতায় মুক্তি প্রাপ্ত একটি রোমান্টিক চলচ্চিত্র। যাতে প্রধান চরিত্রে ছিলেন ওমর সানি ও অঞ্জু ঘোষ।
## অভিনয়শিল্পী
* ওমর সানি (কাঞ্চন)
* অঞ্জু ঘোষ (মালা)
* শুভেন্দু চট্টোপাধ্যায়
* রমা গুহ
* রাহুল চক্রবর্তী
* সৌমিত্র চট্টোপাধ্যায়
* দুলাল লাহিড়ী
* সুভাষিস মুখার্জি

## তথ্যসূত্র

## বহিঃসংযোগ
*

বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:স্বপন সাহা পরিচালিত চলচ্চিত্র
বেলায়েত

**বিলায়াহ্** () শব্দটির অর্থ হল “অভিভাবকত্ব”, “তত্ত্বাবধান” বা “কর্তৃত্ব”। এটি শিয়া ইসলামের একটি মৌলিক ধারণা যা ইমামতের প্রকৃতি ও কার্যকারিতাকে বোঝায়।

বিলায়ত হল এমন ক্ষমতা যা কোনো ব্যক্তি, সম্প্রদায় বা দেশকে অন্যের পক্ষে দিকনির্দেশনা ও শাসনের কর্তৃত্ব বা অভিভাবকত্ব প্রদান করে। “ওয়ালি” হলেন তিনি যার অন্যের ওপর বিলায়ত তথা কর্তৃত্ব বিদ্যমান। উদাহরণস্বরূপ, ফিকহশাস্ত্র অনুসারে একজন পিতা হলেন তাঁর সন্তানদের “ওয়ালি”। ইসলামি আধ্যাত্মিক জীবন তথা সুফিবাদে ওয়ালি শব্দটি বিশেষ গুরুত্ব বহন করে এবং এটি বিভিন্ন অর্থে ব্যবহৃত হতে পারে। এর নানান কার্যকারিতার ওপর ভিত্তি করে এটি নানান অর্থ ধারণ করতে পারে, যেমন: আত্মীয়, সহযোগী, বন্ধু, সহায়ক, অভিভাবক, পৃষ্ঠপোষক, সাধু ইত্যাদি। ইসলামে  *ওয়ালিউল্লাহ* শব্দটি দ্বারা মানুষের ওপর আল্লাহর পক্ষে কর্তৃত্ব অর্পিত ব্যক্তিকে বোঝাতে ব্যবহৃত হতে পারে।
“পরম করুণাময় অসীম দয়ালু আল্লাহর নামে: তোমাদের *ওয়ালি* কেবল আল্লাহ, তাঁর রসুল ও মুমিনগণ যারা নামাজ কায়েম করে এবং রুকুরত অবস্থায় জাকাত আদায় করে।”
এই আয়াত নাজিলের ঘটনার মর্যাদা ও অর্থ ইসলামি পণ্ডিতদের মাঝে একটি আলোচনার বিষয়। সুন্নি ও শিয়া পণ্ডিতরা একমত যে উক্ত আয়াতটি আলীর শানে নাজিল হয়েছে, তথাপি এর তাফসীরের ক্ষেত্রে ভিন্নতা রয়েছে। সুন্নি পণ্ডিতেরা বিশ্বাস করেন যে এই আয়াতটি আলী বিষয়ক তবে এটি তাঁকে ইমাম (নেতা) হিসেবে স্বীকৃতি দেয় না, অন্যদিকে শিয়া পণ্ডিতেরা বিশ্বাস করেন যে এই আয়াতের দ্বারা আল্লাহ আলীর বেলায়েত ঘোষণা করেছেন এবং আলীকে মুহাম্মাদের স্থলাভিষিক্ত হিসেবে মনোনীত করেছেন।

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:ইসমাইলি
বিষয়শ্রেণী:দ্রুজ ধর্মতত্ত্ব
বিষয়শ্রেণী:সুফিবাদ
বিষয়শ্রেণী:আরবি শব্দ ও বাক্যাংশ
সৈয়দা জেবুন্নেছা হক

**সৈয়দা জেবুন্নেছা হক** (**জন্ম:** ১ ফেব্রুয়ারি ১৯৪৪) বাংলাদেশের সিলেট জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। ২০১২ সালে গণপ্রজাতন্ত্রী বাংলাদেশ সরকার তাকে বেগম রোকেয়া পদকে ভূষিত করেন। বর্তমানে তিনি আওয়ামী লীগের কেন্দ্রীয় কার্যনির্বাহী সংসদের সভাপতিমণ্ডলীর সদস্য।

## প্রাথমিক জীবন
সৈয়দা জেবুন্নেছা হক ১ ফেব্রুয়ারি ১৯৪৪ সিলেট জেলায় জন্মগ্রহণ করেন। তার স্বামী এনামুল হক (মৃ: ১৫ জানুয়ারি ২০১৩) আ’লীগ নেতা ও মুক্তিযোদ্ধা ছিলেন।

## রাজনৈতিক জীবন
সৈয়দা জেবুন্নেছা হক বাংলাদেশ আওয়ামী লীগের জাতীয় নির্বাহী কমিটির সদস্য, সিলেট মহানগর আওয়ামী লীগের সহসভাপতি ও ছাত্রলীগের বৃহত্তর সিলেট জেলা শাখার সাবেক সভাপতি। তিনি সপ্তম জাতীয় সংসদের সংরক্ষিত মহিলা আসন ২৪ ও নবম জাতীয় সংসদ সদস্যদের মহিলা আসন ৩৫ থেকে মনোনীত সংসদ সদস্য ছিলেন।

২০১২ সালে গণপ্রজাতন্ত্রী বাংলাদেশ সরকার তাকে বেগম রোকেয়া পদকে ভূষিত করেন।

## আরও দেখুন

* বেগম রোকেয়া পদক

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:সিলেট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:বেগম রোকেয়া পদক বিজয়ী
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
ফুলুই

**ফুলুই** হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।

## ভূগোল
ফুলুই গ্রামের অক্ষাংশ ও দ্রাঘিমাংশ হল ।

## জনপরিসংখ্যান
২০১১ সালের জনগণনার তথ্য অনুযায়ী, ফুলুই গ্রামের মোট জনসংখ্যা ৫,৯৮৪। এর মধ্যে ৩,০৬৪ জন (৫১ শতাংশ) পুরুষ এবং ২,৯২০ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৬৩৮। ফুলুই গ্রামের মোট সাক্ষর জনসংখ্যা ৪,১৭৩ (অন্যূন ছয় বছর বয়সী জনসংখ্যার ৭৮.০৬ শতাংশ)।

## ফুলুই চিত্রকক্ষ

File:Fulleshwari temple of Fului in Goghat PS of Hooghly district of West Bengal 01.jpg|ফুল্লেশ্বরী মন্দির, আটচালা শৈলী, গাজন উৎসবের জন্য বিখ্যাত
File:Fulleshwari temple of Fului in Goghat PS of Hooghly district of West Bengal 03.jpg|ফুল্লেশ্বরী মন্দিরের নাটমন্দির


## তথ্যসূত্র

বিষয়শ্রেণী:হুগলি জেলার গ্রাম
আহমেদ নাজমীন সুলতানা

**আহমেদ নাজমীন সুলতানা** (জন্ম: ৫ জানুয়ারী ১৯৬১) বাংলাদেশের রাজনীতিবিদ ও মুক্তিযোদ্ধা যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন
আহমেদ নাজমীন সুলতানা ৫ জানুয়ারী ১৯৬১ সালে কুড়িগ্রামে জন্মগ্রহণ করেন।

## রাজনৈতিক জীবন
আহমেদ নাজমীন সুলতানা কুড়িগ্রাম জেলা মহিলা আওয়ামী লীগের সভাপতি। তিনি নবম জাতীয় সংসদ সদস্যদের মহিলা আসন ৬ থেকে মনোনীত সংসদ সদস্য ছিলেন। তিনি কৃষি মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:১৯৬১-এ জন্ম
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
আপন জুয়েলার্স

**আপন জুয়েলার্স** বাংলাদেশের ঢাকা ভিত্তিক একটি স্বর্ণ ও হীরকজাত জুয়েলারি ব্যবসা প্রতিষ্ঠান। এটি বাংলাদেশে গহনার বৃহত্তম খুচরা বিক্রেতা।

## ইতিহাস
ঢাকার অভ্যন্তরে গুলশান, উত্তরা ও ধানমন্ডিতে আপন জুয়েলার্সের সাতটি শাখা রয়েছে। আপন রিয়েল এস্টেট লিমিটেড এই প্রতিষ্ঠানের একটি শাখা প্রতিষ্ঠান।

২০১৭ সালের ১৪ই মে বাংলাদেশ শুল্ক বিভাগের গোয়েন্দা দল আপন জুয়েলার্সের পাঁচটি শাখায় একসাথে অভিযান চালায়, এবং এর মধ্যে একটি বন্ধ করে দেয়। কর ফাঁকি ও স্বর্ণ চোরাচালানের অভিযোগে এই তদন্ত পরিচালনা করা হয়। ২০১৮ সালে উচ্চ আদালত আপন জুয়েলার্সের মালিক দিলদার আহমেদ সেলিমকে জাতীয় রাজস্ব বোর্ড কর্তৃক দায়েরকৃত মানি লন্ডারিং মামলায় জামিন প্রদান করে।

## তথ্যসূত্র

বিষয়শ্রেণী:ঢাকা ভিত্তিক সংগঠন
স্বরব্যাঞ্জো

**স্বরব্যাঞ্জো** ২০১৪ সালে গঠিত রাজশাহী ভিত্তিক বাংলা 'ফোক-ফিউশন' সঙ্গীত দল। সাধারণত লোক ধারার সঙ্গীত উপস্থাপন, স্বকীয় সংগীতভাবনা, সঙ্গীতায়োজনে দেশীয় বাদ্যযন্ত্রের ব্যবহার ও জনবহুল সরাসরি পরিবেশনার জন্য ব্যান্ডটি জনপ্রিয়তা অর্জন করে। ২০১৪ সালে রাজশাহী বিশ্ববিদ্যালয়ের শিক্ষার্থী ইয়ামিন ইস্ক্রা রহমান, মাইশা, রাগীব নিয়াজ রাফি ও আসিফ হাসান নিলয়ের সমন্বয়ে স্বরব্যাঞ্জো একটি সঙ্গীত দল হিসেবে পরিবেশনা শুরু করে। দলটি সদস্যতার জন্য সর্বদা উন্মুক্ত। ২০১৫ সালে দলটি তাদের প্রথম এ্যালবাম 'গান বাজনা' প্রকাশ করে। পরবর্তীতে 'হাওয়ার চিঠি'(২০১৬) এবং বেশ কিছু একক গান প্রকাশ করেছে। দলটি তাদের গান বাণিজ্যিকভাবে প্রকাশের বদলে বিনামূল্যে বিতরণের জন্য পরিচিত।

## ইতিহাস
*স্বরব্যাঞ্জো*র গঠনের মূল উদ্বোক্তা ইয়ামিন ইস্ক্রা রহমান, ছোটবেলা থেকেই সঙ্গীত চর্চা করতেন। ২০১৪ সালে তিনি রাজশাহী বিশ্ববিদ্যালয়ের আইন বিভাগে অধ্যায়নের পাশাপাশি তিনি পিয়ানো তবলা ও হাওয়াই গিটারের চর্চা করতেন। সেসময় সাহিত্যিক সাদাত হোসাইনের তার ফেসবুকে একটি 'লাস্ট বেঞ্চের ছেলেটা' শিরোনামের গীতি লিখে সুরের জন্য উন্মুক্ত করে দেন।  ইস্ক্রা, রাফি এর গীতির সুর করেন এবং নিলয়ের কণ্ঠে ধারণ করেন। এই গানের মাধ্যমে তারা একটি সঙ্গীত দল হিসেবে পরিবেশনা শুরু করেন। দলটি প্রথমে *নিখিল বাংলা ইউকুলেলে সংঘ*  নামে বিশ্ববিদ্যালয় ও বিভিন্ন জনবহুল সরাসরি পরিবেশনা করে। পরবর্তীতে ব্যান্ডের নাম বদল করে একটি জুতসই নামের খোঁজ করা হয়। প্রাক্তন সদস্য রওনক হাসান রনো'র পরামর্শে সর্বসম্মতিক্রমে দলটি স্বরব্যাঞ্জো নাম ধারণ করে। দল গঠনের পর হতে স্বরব্যাঞ্জো ২০১৫ সালে 'গান বাজনা' শিরোনামে তাদের প্রথম স্টুডিও এ্যালবাম প্রকাশ করে। তাদের দ্বিতীয় এ্যালবাম 'হাওয়ার চিঠি' আসে ২০১৬ সালে। ২০১৮ সালে দলটি *ঢাকা আন্তর্জাতিক লোকসংগীত উৎসব*-এ পরিবেশনা করে, যা দলটির প্রথম আন্তর্জাতিক পরিবেশনা।

## বৈশিষ্ট্য
*স্বরব্যাঞ্জো*  দলটি সঙ্গীত পরিবেশনায় সকীয়তা ধরে রাখার পাশাপাশি দলগতভাবে অভিনব। দলের সদস্যতার জন্য যে কোন প্রকার আনুষ্ঠানিকতা নেই। দলটি তাদের এ্যালবাম গুলি বাণিজ্যিক প্রকাশের বদলে ক্রিয়েটিভ কমন্সের আওতায় স্বীকৃতি প্রদান পূর্বক উপভোগের জন্য বিনামূল্যে বিতরণ করে থাকে।

## সদস্য
থাম্ব|২০১৬ সালে স্বরব্যাঞ্জো
*স্বরব্যাঞ্জো*  দলের সদস্যতা উন্মুক্ত, তথাপি কিছু সদস্য দলের হয়ে নিয়মিত পরিবেশনা করে থাকেন। ২০২০ সালে মূল ও উল্লেখযোগ্য সদস্যদের তালিকা নিম্নরূপঃ

* ইয়ামিন ইস্ক্রা রহমান - ব্যাঞ্জো, ইউকেলে, পিয়ানো, বেজ গিটার, সুরকার।
* রিপন কুমার সরকার (বগা তালেব) - কণ্ঠ, গীতিকার, সুরকার।
* আসিফ হাসান তালুকদার নিলয়- কণ্ঠ, গিটার।
* রুপক আহমেদ -কণ্ঠ, মেলোডিকা।
* তানভির আল আজাদ - বেজ গিটার, কণ্ঠ, গীতিকার।
* সঞ্জয় - ঢোল, কাহন।
* রিপন সোনাই - বাঁশি।
*রাগীব নিয়াজ রাফি - সাউন্ড ইঞ্জিনিয়ার, গীতিকার।
*বনরত্ন তঞ্চঙ্গ্যা - গিটার।

## ডিস্কোগ্রাফি

#### স্টুডিও এ্যালবাম

* *গান বাজনা* (২০১৫)
* *হাওয়ার চিঠি* (২০১৬)

## টীকা

## তথ্যসূত্র

## বহিঃসংযোগ

* 

বিষয়শ্রেণী:২০১৪-এ প্রতিষ্ঠিত সঙ্গীত দল
বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:বাংলা ব্যান্ড
বিষয়শ্রেণী:বাংলাদেশী সঙ্গীত দল
ইকরচালী ইউনিয়ন

**ইকরচালী ইউনিয়ন** বাংলাদেশের রংপুর বিভাগের রংপুর জেলার তারাগঞ্জ উপজেলার অন্তর্গত একটি ইউনিয়ন পরিষদ। এটি ৫১.৪৯ বর্গকিমি (১৯.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৩৫৫ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।

### হাট-বাজারের-তালিকা

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:তারাগঞ্জ উপজেলার ইউনিয়ন
মমিনপুর ইউনিয়ন

**মমিনপুর ইউনিয়ন** বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৭০.৪৭ বর্গকিমি (২৭.২১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,১৩২ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ৮টি।

## গ্রামসমূহ
# মহেশপুর 
# খাঁরুয়াবাধা
# কুর্শাবলরামপুর  
# উঃ মমিনপুর চানকুটি
# বড়মটুকপুর 
# কাটিহারা 
# ছোট মটুকপুর 
# শামিত্মপাড়া  
# জানপুর
#  হাজরাহাটী  
#  আরাজী মমিনপুর  
#  বানিয়াপাড়া  
#  ইঞ্জিনিয়ারপাড়া 
#  মাস্টারপাড়া 
# পালপাড়া  
#  মোক্তার পাড়া

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:রংপুর সদর উপজেলার ইউনিয়ন
হরিদেবপুর ইউনিয়ন

**হরিদেবপুর ইউনিয়ন** বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৫৫.৩৮ বর্গকিমি (২১.৩৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৩৮৩ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৮টি।

## গ্রামসমূহ
# গংগাদাস	
# বিশ্বনাথপুর
# হরিদেবপুর
# রামনাথপুর
# ফকিরান
# রতিরামপুর
# আরাজী কিশামত হরকলি
# হরকলি
# কিশামত হরকলি
# মহাদেবপুর
# গোকুলপুর
# দেবীপুর
# গংগাহড়ী
# কিশামত খলেয়া
# মন্থনা

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:রংপুর সদর উপজেলার ইউনিয়ন
চন্দনপাট ইউনিয়ন

**চন্দনপাট ইউনিয়ন** বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৪৫.২৭ বর্গকিমি (১৭.৪৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,১৩৯ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৮টি। রংপুর সিটি কর্পোরেশন প্রতিষ্ঠার পূর্বে এটি ৮নং চন্দনপাট ইউনিয়ন পরিষদ নামে পরিচিত থাকলেও, সিটি কর্পোরেশন প্রতিষ্ঠার ফলে রংপুর সদর উপজেলার মোট ৭টি ইউনিয়ন পরিষদের কার্যক্রম বিলুপ্ত হওয়ায় বর্তমানে এটি উপজেলার ৩নং চন্দনপাট ইউনিয়ন পরিষদ নামে পরিচিত।এখানে একটি বিখ্যাত বা বৃহত্তর পরিবার আছে।পরিবারের প্রায় সদস্য সংখ্যা ১৫জন। তাদের মধ্যে ১০জন ভাই ও ৩জন বোন।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:রংপুর সদর উপজেলার ইউনিয়ন
সদ্যপুস্করণী ইউনিয়ন

**সদ্যপুস্করনী ইউনিয়ন** বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৯৭.৫৬ বর্গকিমি (৩৭.৬৭ বর্গমাইল) এলাকা জুড়ে অবস্থিত। এবং ৯টি ওয়ার্ডে বিভক্ত। এর পশ্চিমে বদরগঞ্জ উপজেলার গোপালপুর ইউনিয়ন, দক্ষিনে মিঠাপুকুর উপজেলার খোড়াগাছ ইউনিয়ন, উত্তরে সদর উপজেলার চন্দনপাট ইউনিয়ন এবং পূর্বে রংপুর সিটি কর্পোরেশন অবস্থিত। ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫২,৩১৩ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৬টি। রংপুর সিটি কর্পোরেশন প্রতিষ্ঠার পূর্বে এটি ৯নং সদ্যপুস্করণী ইউনিয়ন নামে পরিচিত থাকলেও, সিটি কর্পোরেশন প্রতিষ্ঠার ফলে রংপুর সদর উপজেলার মোট ৭টি ইউনিয়ন পরিষদের কার্যক্রম বিলুপ্ত হওয়ায় বর্তমানে এটি উপজেলার ৪নং সদ্যপুস্করণী ইউনিয়ন নামে পরিচিত।

## বহিঃসংযোগ
* অফিসিয়াল ওয়েবসাইট

বিষয়শ্রেণী:রংপুর সদর উপজেলার ইউনিয়ন
খলেয়া ইউনিয়ন

**খলেয়া ইউনিয়ন** বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৬২.৩৪ বর্গকিমি (২৪.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৯৭০ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।

## ইতিহাস
খলেয়া ইউনিয়ন ছিল গংগাচড়া উপজেলার আওতাধীন ২নং ইউনিয়ন পরিষদ। এ ইউনিয়নের মোট জনসংখ্যা প্রায় ২লাখ ৪০ হাজার এবং মোট গ্রাম ৫৮টি। রংপুর সিটি কর্পোরেশন প্রতিষ্ঠার পর সিটি কর্পোরেশনের বাইরে রংপুর সদর উপজেলার আওতাধীন বাকি ৪টি ইউনিয়নের সঙ্গে ২০২২ খ্রিস্টাব্দের ২৮ আগস্ট খলেয়া ইউনিয়নকে যুক্ত করা হয়। বর্তমানে এটি রংপুর সদর উপজেলার আওতাধীন ৫নং ইউনিয়ন পরিষদ। স্থানীয় সরকার পল্লী উন্নয়ন এবং সমবায় মন্ত্রনালয়ের স্থানীয় সরকার বিভাগের উপজেলা শাখা-১ এর সিনিয়র সহকারী সচিব মমতাজ বেগম স্বাক্ষরিত এক আদেশে রংপুর সদর উপজেলার আইন শৃঙ্খলা (থানা), শিক্ষা (প্রাথমিক ও মাধ্যমিক), স্বাস্থ্য ও পরিবার পরিকল্পনা এবং সমাজসেবার কার্যক্রম গংগাচড়া উপজেলার পরিবর্তে সদর উপজেলায় পরিচালনার জন্য গেজেট প্রকাশ করা হয়েছে।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:রংপুর সদর উপজেলার ইউনিয়ন
মিঠিপুর ইউনিয়ন

**মিঠিপুর ইউনিয়ন** বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৫২.০৭ বর্গকিমি (২০.১০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৪৪৯ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।

## গ্রামসমূহ
১। একবারপুর

২। একবারপুর পূর্বপাড়া

৩। হাসানপুর

৪। কুতুবপুর গবরা

৫। কুতুবপুর সদরা

৬। শ্যামপুর

৭। ভাগজোয়ার

৮। নন্দরাম ফতেপুর

৯। কাশিমপুর

১০। মিঠিপুর

১১। দূরামিঠিপুর

১২। রওশনপুর

## দর্শনীয় স্থান
বাঘের দিঘি: পীরগঞ্জ উপজেলা থেকে ৪ কি:মি: পূর্ব দিকে  এবং মাদারগঞ্জ হাট খেকে ৩ কি:মি: পশ্চিম পার্শে 

## পুরাতন চেয়ারম্যান বৃন্দ

## তথ্যসূত্র

## বহিঃসংযোগ
* অফিসিয়াল ওয়েবসাইট 

বিষয়শ্রেণী:পীরগঞ্জ (রংপুর) উপজেলার ইউনিয়ন
রামনাথপুর ইউনিয়ন, পীরগঞ্জ

**রামনাথপুর ইউনিয়ন** বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৮৯.৮৭ বর্গকিমি (৩৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৪৩৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১২টি।

## গ্রামসমূহ
# রামনাথপুর	
# রাধাকৃষ্ণপুর
# আব্দুল্যাপুর
# চকফুলা
# সয়েকপুর
# উজিরপুর
# তুলারামমজিদপুর
# রাজারামপুর
# বড় মজিদপুর
# ঘোলা
# খেজমতপুর
# জামদানী
# জগনাথপুর
# মাদারপুর
# সায়েস্তাপুর
# চেরাগপুর
# করিমপুর
# দ্বারিয়াপুর

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:পীরগঞ্জ (রংপুর) উপজেলার ইউনিয়ন
মাসউদ আজহার

**মাসউদ আজাহার** () একজন ইসলামপন্থী এবং মুজাহিদ, পাকিস্তান-ভিত্তিক সন্ত্রাসবাদী সংগঠন জইশ-ই-মোহাম্মদের প্রতিষ্ঠাতা ও নেতা ছিলেন, মূলত পাকিস্তান-প্রশাসিত জম্মু ও কাশ্মীরে তিনি সক্রিয় ছিলেন। তার কাজগুলি দক্ষিণ এশীয় অঞ্চলে সীমাবদ্ধ নয়, উদাহরণস্বরূপ বিবিসি নিউজ তাকে "ব্রিটেনে সন্ত্রাসবাদী ব্যক্তি" হিসাবে বর্ণনা করে। ২০১৮ সালের ১ মে, জাতিসংঘের সুরক্ষা কাউন্সিল কর্তৃক মাসউদ আজহারকে আন্তর্জাতিক সন্ত্রাসবাদী হিসাবে তালিকাভুক্ত করা হয়।

## প্রাথমিক জীবন
তিনি ১০ ই জুলাই ১৯৬৮ সালে পাকিস্তানের বাহাওয়ালপুরে জন্মগ্রহণ করেছিলেন (যদিও কিছু সূত্রে তার জন্ম তারিখ ৭ ই আগস্ট ১৯৬৮ বলে উল্লেখ করা হয়েছে)। ১১ সন্তানের মধ্যে পাঁচ জন ছেলে এবং ছয় জন কন্যা। আজহারের বাবা আল্লাহ বখশ শাব্বির সরকারি বিদ্যালয়ের প্রধান শিক্ষক ছিলেন এবং দেওবন্দী ঝোঁকের এক আলেম ছিলেন এবং তার পরিবার একটি গরু ও হাঁস-মুরগির খামার পরিচালনা করত।

## শিক্ষা ও কর্মজীবন
৮ম শ্রেণির পরে আজহার মূলধারার স্কুল ছেড়ে জামিয়া উলূম ইসলামিক বিদ্যালয়ে যোগদান করেন, সেখান থেকে ১৯৮৯ সালে তিনি আলিম হিসাবে স্নাতক হন এবং শীঘ্রই শিক্ষক হিসাবে নিয়োগ পান। আফগানিস্তানের জিহাদ-প্রশিক্ষণ শিবিরে ভর্তি হওয়ার পরে

মাদ্রাসাটি হরকত-উল-আনসারের সাথে ব্যাপকভাবে জড়িত ছিল এবং পরবর্তীকালে আজহার। কোর্স শেষ করতে ব্যর্থ হওয়া সত্ত্বেও; তিনি সোভিয়েত-আফগান যুদ্ধে যোগ দিয়েছিলেন এবং আহত হয়ে অবসর গ্রহণ করেছিলেন। এরপরেই তিনি হরকতের প্রেরণা বিভাগের প্রধান হিসাবে নির্বাচিত হন। তাকে উর্দু ভাষার ম্যাগাজিন সাদে মুজাহিদিন এবং আরবি ভাষার সাওতে কাশ্মীরের সম্পাদকীয় দায়িত্ব অর্পণ করা হয়।

আজহার পরে হরকত-উল-আনসারের সাধারণ সম্পাদক হন। তার অভিযানগুলোর মধ্যে জাম্বিয়া, আবুধাবি, সৌদি আরব, মঙ্গোলিয়া, যুক্তরাজ্য এবং আলবেনিয়া ছিল।

## আরও দেখুন
* দেওবন্দি ব্যক্তিত্বের তালিকা
## তথ্যসূত্র

বিষয়শ্রেণী:দেওবন্দি ব্যক্তি
বিষয়শ্রেণী:জইশে মুহাম্মদের ব্যক্তি
বিষয়শ্রেণী:ভারতের বন্দী ও আটক
বিষয়শ্রেণী:সন্ত্রাসের অভিযোগে পলাতক
বিষয়শ্রেণী:বিদেশে বন্দি পাকিস্তানি ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:ইসলামী সন্ত্রাসী গোষ্ঠীর নেতা
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি সন্ত্রাসী
বিষয়শ্রেণী:পাকিস্তানি ইসলামপন্থী
বিষয়শ্রেণী:সারাইকি ব্যক্তি
কাগইল ইউনিয়ন

**কাগইল ইউনিয়ন** বাংলাদেশের বগুড়া জেলার গাবতলী উপজেলার একটি ইউনিয়ন।

## অবস্থান
গাবতলী উপজেলা থেকে উত্তর দিকে ১৭ কিলোমিটার দূরে এই ইউনিয়নটি অবস্থিত।

## যোগাযোগ
বগুড়া শহর থেকে সিএনজি এবং বাসে যাওয়া যায়।

## আয়তন
ইউনিয়নের মোট আয়তন ১৪.৭০ বর্গকিলোমিটার।
## জনসংখ্যা
এই ইউনিয়নের মোট জনসংখ্যা ২৫,৫৮৯জন।
## প্রশাসনিক কাঠামো
এই ইউনিয়ন ২২টি গ্রাম ও ১০টি মৌজার সমন্বয়ে গঠিত।

## শিক্ষা ব্যবস্থা
এই ইউনিয়নে সরকারি প্রাথমিক বিদ্যালয় ১০টি, উচ্চ বিদ্যালয় ১টি, আলিম মাদ্রাসা ১টি, হাফেজিয়া মাদ্রাসা ৩টি এবং ১টি নিম্নমাধ্যমিক বিদ্যালয় রয়েছে।
;**মাধ্যমিক বিদ্যালয়**
;কাগইল করুণাকান্ত উচ্চ বিদ্যালয়
;সরকারি প্রাথমিক বিদ্যালয়সমূহ

# মীরপুর সরকারি প্রাথমিক বিদ্যালয়।
# আমলিচুকাই সরকারি প্রাথমিক বিদ্যালয়।
# কৈঢোপ সরকারি প্রাথমিক বিদ্যালয়।
# কাগইল সরকারি প্রাথমিক বিদ্যালয়।
# আহম্মেদপুর সরকারি প্রাথমিক বিদ্যালয়।
# চক-কাগইল সরকারি প্রাথমিক বিদ্যালয়।
# পীরপাড়া-বেলতলা সরকারি প্রাথমিক বিদ্যালয়।
# দেওনাই সরকারি প্রাথমিক বিদ্যালয়।
# সাহাপুর সরকারি প্রাথমিক বিদ্যালয়।
#
# সুলতানপুর সরকারি প্রাথমিক বিদ্যালয়।

## হাট-বাজার
এই ইউনিয়নে মোট ৪টি হাটবাজার রয়েছে।

## জনপ্রতিনিধি
ইউনিয়নের বর্তমান চেয়ারম্যান জনাব আবু জাফর

## দর্শনীয় স্থান
* কাগইল জমিদার বাড়ির গোবিন্দ মন্দির

## তথ্যসূত্র
গাবতলী ইউনিয়ন

**গাবতলী ইউনিয়ন** বাংলাদেশের বগুড়া জেলার গাবতলী উপজেলার একটি ইউনিয়ন।
## অবস্থান
এটি বগুড়া থেকে প্রায় ৫.০০ কিলোমিটার পূর্বে অবস্থিত।
## যোগাযোগ
গাবতলী ইউনিয়নে বাস, সিএনজি, অটোরিক্সা, অটোটেম্পু পরিবহনে যাতায়াত করা যায়।
## আয়তন
এই ইউনিয়নের মোট আয়তন ১২.৫২ বর্গকিলোমিটার।
## ইতিহাস
## জনসংখ্যা
এই ইউনিয়নের মোট জনসংখ্যা ১১,৬৬৩জন।

## প্রশাসনিক কাঠামো
গাবতলী ইউনিয়ন ১২টি গ্রাম ও ১১টি মৌজা নিয়ে গঠিত।

## শিক্ষা ব্যবস্থা
গাবতলী ইউনিয়নের কয়েকটি শিক্ষা প্রতিষ্ঠান:
# গাবতলী  প্রাইমারী বিদ্যালয়।

# গাবতলী  পাইলট হাই স্কুল।

# গাবতলী  কলেজ

## হাট-বাজার

* দাঁড়াইল বাজার

## জনপ্রতিনিধি
ইউনিয়নের বর্তমান চেয়ারম্যান ফারুক আহম্মেদ

## ধর্মীয় উপাসনালয়

## দর্শনীয় স্থান

## উল্লেখযোগ্য ব্যক্তি

## তথ্যসূত্র
হিশাম ইবনে আল-মুগিরা

**হিশাম ইবনে আল-মুগিরা** কুরাইশ গোত্রের বনু মাখজুম উপ-গোত্রের ছিলেন এবং মুহাম্মদের সমসাময়িক ছিলেন। তিনি কুরাইশদের মধ্যে উচ্চ পদমর্যাদার ব্যক্তি ছিলেন এবং তিনি কলুষতাকারী যুদ্ধের অন্যতম সেনাপতি ছিলেন।

তিনি কুরাইশদের অন্যতম নেতা মুঘিরাহ ইবনে আব্দ-আল্লাহর পুত্র ছিলেন। তাঁর এক কন্যা ছিলেন খান্তামাহ, যিনি উমরের মা ছিলেন। তাঁর স্ত্রী আসমা বিনতে মুখরাবা দ্বারা তিনি মুহাম্মদের বিখ্যাত প্রতিদ্বন্দ্বী আবু জাহল এর পিতা ছিলেন। তার ভাই ছিলেন ওয়ালিদ ইবনে আল-মুগিরা, যে কারণে তিনি বিখ্যাত মুসলিম সেনাপতি খালিদ ইবনে আল-ওয়ালিদের সাথে সম্পর্কে চাচা হতেন।

ধারণা করা হয় যে তিনি ৫৯৮ সালে মারা যান।
## আরও দেখুন
## তথ্যসূত্র

বিষয়শ্রেণী:৫৯৮-এ মৃত্যু
বিষয়শ্রেণী:ইসলামের ইতিহাস
বিষয়শ্রেণী:কুরাইশ
বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:বনু মাখজুম
বিষয়শ্রেণী:আরব সেনাপতি
তুফায়েল ইবনে আল-হারিস

**তুফায়েল ইবনে আল-হারিস** ছিলেন ইসলামের নবী মুহাম্মদের একজন সাহাবা এবং খলিফা আবু বকরের সৎ পুত্র।
## জীবনী
তিনি ছিলেন আল-হারিস ইবনে সাখবারার পুত্র, যিনি আজদ গোত্রের ছিলেন এবং তার মাতা উম্মে রুমান বিনতে আমের কিনানা গোষ্ঠীর আল-হারিস গোত্রের ছিলেন।

পরিবারটি মক্কায় চলে আসার পর সেখানে তাদের পিতা তখন আবু বকরের মিত্র হয়ে ওঠেন। এর পরপরই আল-হারিস মারা যান, যার ফলে তুফায়েল ও তার বিধবা মা সম্পূর্ণরূপে আবু বকরের উপর নির্ভরশীল হয়ে পড়েন। আবু বকর উম্মে রুমানকে ৬০১ সালে বিয়ে করেন।

তুফায়েল ছিলেন ক্রীতদাস আমির ইবনে ফুহায়রার মালিক, যাকে তিনি পরে তার সৎ বাবার কাছে বিক্রি করে দেন।

৬২২ সালে তাদের মা মদীনায় হিজরত করলে তুফায়েল ও তার ভাই আব্দুল রহমান মক্কায় অবস্থান করেন।
## তথ্যসূত্র

বিষয়শ্রেণী:সাহাবা
বিষয়শ্রেণী:আবু বকরের পরিবার
দক্ষিণপাড়া ইউনিয়ন

**দক্ষিণপাড়া ইউনিয়ন** বাংলাদেশের বগুড়া জেলার গাবতলী উপজেলার একটি ইউনিয়ন।

## অবস্থান
দক্ষিণপাড়া ইউনিয়ন উপজেলা সদর থেকে ২৫ কিলোমিটার ও জেলা সদর থেকে ২৭ কিলোমিটার দূরে অবস্থিত।
## যোগাযোগ
ইউনিয়নের যোগাযোগ ব্যবস্থা মোটামুটি ভালো। এখানে পাকা সড়ক ৮কিলোমিটার ও  ৪০ কিলোমিটার কাচাঁ সড়ক রয়েছে।
## আয়তন
এই ইউনিয়নের মোট আয়তন ১৬.৪৫ বর্গকিলোমিটার।
## ইতিহাস
এই ইউনিয়ন পূর্বে  কাগইল ইউনিয়নের মধ্যে অন্তর্ভুক্ত ছিল। পরবর্তীতে ১৯৯৩ সালে ইউনিয়নটি ভাগ হয়ে দক্ষিণপাড়া ইউনিয়ন নামে আর একটি ইউনিয়ন গঠিত হয়। দক্ষিণপাড়া গ্রামে অবস্থিত হওয়ায় গ্রামের নামে ইউনিয়নের নাম দেওয়া হয় দক্ষিণপাড়া ইউনিয়ন পরিষদ।

## জনসংখ্যা
এই ইউনিয়নের মোট জনসংখ্যা ১৯৪২২জন। ইউনিয়নের সাক্ষরতার হার ৩৯.৭০% এবং দারিদ্র্যতার হার ৫৫%।

## প্রশাসনিক কাঠামো
এই ইউনিয়ন ১১টি গ্রাম ও ৯টি মৌজা নিয়ে গঠিত।

## শিক্ষা ব্যবস্থা
এই ইউনিয়নের সাক্ষরতার হার ৩৯.৭০%। এখানে ৫টি সরকারি ও ২টি বেসরকারি প্রাথমিক বিদ্যালয় রয়েছে। এছাড়াও ২টি মাধ্যমিক বিদ্যালয় ও ২টি  এবতেদায়ী মাদ্রাসাও রয়েছে।

## হাট-বাজার
* ডাকুমারা হাট
* লাংলুহাট
* উজগ্রাম বাজার

## জনপ্রতিনিধি
ইউনিয়নের বর্তমান চেয়ারম্যান এ্যাড.মোঃ রফিকুল ইসলাম ।

## ধর্মীয় উপাসনালয়
* মসজিদ ৪০টি
* মন্দির ২টি
* এতিমখানা ৩টি
## দর্শনীয় স্থান

## উল্লেখযোগ্য ব্যক্তি

## তথ্যসূত্র
বালিয়াদীঘি ইউনিয়ন

**বালিয়াদিঘী ইউনিয়ন** বাংলাদেশের বগুড়া জেলার গাবতলী উপজেলার একটি ইউনিয়ন।

## ইতিহাস
বালিয়াদিঘী ইউনিয়ন ১৯৪৩ সালে প্রতিষ্ঠিত হয়। বালিয়াদিঘী গ্রামের নামানুসারে এর নামকরণ করা হয়

## অবস্থান ও আয়তন
এটি গাবতলী উপজেলায় অবস্থিত। এই ইউনিয়নের মোট আয়তন ২১.৮৭ বর্গকিলোমিটার।

## প্রশাসনিক কাঠামো
বালিয়াদিঘী ইউনিয়ন ৯টি গ্রাম ও ৩টি মৌজা নিয়ে গঠিত।
গ্রাম সমূহ:
#বালিয়াদিঘী
#কলাকোপা
#কলাইহাটা
#তল্লাতলা
#মালিয়ানডাঙ্গা
#কুটামহিন
#দড়িপাড়া
#সোনাকানিয়া
#দয়রামপুর

## জনসংখ্যা
এই ইউনিয়নের মোট জনসংখ্যা ২৮,১৮৯জন।

## যোগাযোগ
বালিয়াদিঘী ইউনিয়ন পরিষদের যোগাযোগ ব্যবস্থা মোটামুটি ভালো।এই ইউনিয়নে আসার জন্য পাকা ও কাঁচা রাস্তা দিয়ে আসা-যাওয়া করা যায়। বগুড়া শহর হতে পাঁকা রাস্তায় এর দূরত্ব  প্রায় ৩০ কিলোমিটার এবং কাঁচা রাস্তায় প্রায় ৬০ কিলোমিটার।

## শিক্ষা ব্যবস্থা

## হাট-বাজার
* তরণীহাট 
* সুবাদ বাজার 
* কালাইহাটা বাজার 
* মালিয়ানডাঙ্গা বাজার।
* বালিয়াদিঘী চারমাথা বাজার

## জনপ্রতিনিধি
ইউনিয়নের বর্তমান চেয়ারম্যান ইউনুস আলী ফকির।

;পূর্ববর্তী চেয়ারম্যানবৃন্দ
# কছির উদ্দিন 
# নছির উদ্দিন 
# তমিজ উদ্দিন 
#  রিয়াজ উদ্দিন আকন্দ
# সিরাজুল হক তালুকদার
# আঃ আজিজ মন্ডল
# ইয়াকুব ফকির
# মোজাম্মেল হক দুদু 
# শফিকুল ইসলাম (স্বপন)
# মমিনুল ইসলাম
#মাহবুবুর রহমান

## ধর্মীয় উপাসনালয়
বালিয়াদিঘী ইউনিয়নে ২৫টি মসজিদ, ৮টি ঈদগাহ ও ১১টি মন্দির রয়েছে।

বালিয়াদিঘী ইউনিয়নে মোট মসজিদের সংখ্যা - ২৫ টি। যথাক্রমে-

#দড়িপাড়া জামে মসজিদ
#কলাকোপা জামে মসজিদ
#সিরাজুল হক তালুকদার জামে মসজিদ
#কলাকোপা পূর্বপাড়া জামে মসজিদ
#বালিয়াদিঘী উত্তরপাড়া জামে মসজিদ
#বালিয়াদিঘী কুবা জামে মসজিদ
#মালিয়ানডাঙ্গা জামে মসজিদ
#মালিয়ানডাঙ্গা উত্তরপাড়া জামে মসজিদ
#মালিয়ানডাঙ্গা দক্ষিণ পাড়া জামে মসজিদ
#মালিয়ানডাঙ্গা পশ্চিম পাড়া জামে মসজিদ
#সোনামুয়া দক্ষিণপাড়া জামে মসজিদ
#সোনামুয়া পশ্চিমপাড়া জামে মসজিদ
#কুটামহিন জামে মসজিদ
#তল্লাতলা পূর্বপাড়া জামে মসজিদ
#তল্লাতলা জামে মসজিদ
#তল্লাতলা তিনমাথা বাইতুল হক জামে মসজিদ
#কালাইহাটা তালুকদার জামে মসজিদ
#কালাইহাটা কেওরাতলা মসজিদ
#সামছুল হক জামে মসজিদ
#কামিল জামে মসজিদ
#কালাইহাটা ওয়াক্তিয়া মসজিদ
#কালাইহাটা দক্ষিণ পাড়া জামে মসজিদ
#কালাইহাটা পূর্বপাড়া ওয়াক্তিয়া জামে মসজিদ
#দয়ারামপুর পূর্বপাড়া বায়তুল মুক্বাদ্দিম জামে মসজিদ 
#দয়ারামপুর পশ্চিমপাড়া বায়তুল আমান জামে মসজিদ

## দর্শনীয় স্থান

## উল্লেখযোগ্য ব্যক্তিত্ব
* হেলালুজ্জামান তালুকদার লালু, রাজনীতিবিদ, বিএনপি চেয়ারপার্সনের উপদেষ্টা, সাবেক সংসদ সদস্য।

## তথ্যসূত্র
তারিসাই মুসাকান্দা

**তারিসাই মুসাকান্দা** (; জন্ম: ৩১ অক্টোবর, ১৯৯৪) মাসভিঙ্গো এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মিড ওয়েস্ট রাইনোজ দলের প্রতিনিধিত্ব করেন। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলছেন।

## প্রথম-শ্রেণীর ক্রিকেট
২০১৪ সাল থেকে তারিসাই মুসাকান্দা’র প্রথম-শ্রেণীর খেলোয়াড়ী জীবন চলমান রয়েছে। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। ২০১৪ সালে লিস্ট এ ক্রিকেটে অভিষেক ঘটে তার। এ বছরেই তার প্রথম-শ্রেণীর ক্রিকেটে অভিষিক্ত হন তিনি। ১১ নভেম্বর, ২০১৫ তারিখে কিকিতে মাতাবেলেল্যান্ড তুস্কার্সের বিপক্ষে লিস্ট এ ক্রিকেটে ৮২ রানের সর্বোচ্চ ইনিংস খেলেছেন তারিসাই মুসাকান্দা।

ডিসেম্বর, ২০১৮ সালে লোগান কাপের উদ্বোধনী খেলায় অংশ নেন। এ পর্যায়ে তিনি প্রথম-শ্রেণীর ক্রিকেটে প্রথমবারের মতো তার শতরানের সন্ধান পান।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, পনেরোটি একদিনের আন্তর্জাতিক ও ছয়টিমাত্র টি২০আইয়ে অংশগ্রহণ করেছেন তারিসাই মুসাকান্দা। ১৪ জুলাই, ২০১৭ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৭ নভেম্বর, ২০১৬ তারিখে বুলাওয়েতে একই দলের বিপক্ষে একদিনের আন্তর্জাতিকে অভিষেক ঘটে তার। ২০ জুলাই, ২০১৮ তারিখে একই মাঠে সফরকারী পাকিস্তান দলের বিপক্ষে সর্বশেষ ওডিআইয়ে অংশ নেন তিনি।

অক্টোবর, ২০১৬ সালে সফররত শ্রীলঙ্কা দলের বিপক্ষে টেস্ট সিরিজ খেলার উদ্দেশ্যে তাকে জিম্বাবুয়ে দলের সদস্য করা হয়। পরের মাসে ওয়েস্ট ইন্ডিজ দলসহ ত্রি-দেশীয় সিরিজ খেলার জন্যে তাকে জিম্বাবুয়ের একদিনের দলে রাখা হয়। শ্রীলঙ্কার বিপক্ষে চূড়ান্ত খেলায় তার ওডিআই অভিষেক পর্ব সম্পন্ন হয়।

ফেব্রুয়ারি, ২০১৭ সালে ঐ বছরের শেষদিকে ইংল্যান্ড গমনার্থে জিম্বাবুয়ে ক্রিকেট কর্তৃক একাডেমি দলের সদস্যরূপে তাকে অন্তর্ভুক্ত করা হয়। ২০১৭ সালে শ্রীলঙ্কা গমনার্থে তাকে জিম্বাবুয়ে দলের সদস্য করা হয়। ১৪ জুলাই, ২০১৭ তারিখে কলম্বোয় সিরিজের একমাত্র টেস্টে তার অভিষেক পর্ব সম্পন্ন হয়।

## ত্রি-দেশীয় সিরিজে অংশগ্রহণ
জুন, ২০১৮ সালে জিম্বাবুয়েতে অনুষ্ঠিত ত্রি-দেশীয় সিরিজকে সামনে রেখে তাকে জিম্বাবুয়ের নির্বাচিত একাদশের পক্ষে প্রস্তুতিমূলক খেলায় রাখা হয়। একই মাসের শেষদিকে ত্রি-দেশীয় সিরিজের জন্যে জিম্বাবুয়ের ২২-সদস্যের টি২০আই দলের প্রাথমিক তালিকায় তাকে রাখা হয়। ১ জুলাই, ২০১৮ তারিখে হারারেতে অনুষ্ঠিত ত্রি-দেশীয় প্রতিযোগিতায় পাকিস্তানের বিপক্ষে টি২০আইয়ে অভিষেক ঘটে তার।

সেপ্টেম্বর, ২০১৮ সালে আফ্রিকা টি২০ কাপে জিম্বাবুয়ে দলের অধিনায়ক হিসেবে তাকে ঘোষণা করা হয়। ঐ প্রতিযোগিতায় জিম্বাবুয়ের পক্ষে সর্বোচ্চ রান সংগ্রাহক ছিলেন। চার খেলা থেকে ১৮২ রান সংগ্রহ করেন তিনি।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:জিম্বাবুয়ীয় নির্বাচিত একাদশের ক্রিকেটার
বিষয়শ্রেণী:মিড ওয়েস্ট রাইনোসের ক্রিকেটার
বিষয়শ্রেণী:রাইজিং স্টার্সের ক্রিকেটার
বাংলাদেশ রেলওয়ে ক্লাস ২১০০

**বাংলাদেশ রেলওয়ে ক্লাস ২১০০** বাংলাদেশ রেলওয়ে কর্তৃক পরিচালিত বাংলাদেশের মিটার–গেজ ডিজেল–ইলেক্ট্রিক লোকোমোটিভের একটি শ্রেণী। এই শ্রেণীর মোট ১০টি লোকো ১৯৬৪ সালে তৎকালীন পাকিস্তান ইস্টার্ন রেলওয়ের বহরে যুক্ত হয়।

## প্রস্তুতকারক বিবরণ
২১০০ শ্রেণীর লোকো যুক্তরাষ্ট্রের জেনারেল ইলেক্ট্রিক (জিই) উৎপাদন করে। এদের মডেল জিই ইউএম১৩সি, যা জিই ইউ১৩সি (ফেজ ২) এর একটি পরিবর্তিত রূপ।

## যান্ত্রিক বিবরণ
এই লোকোগুলোতে জিই এফডিএল ৮টি প্রাইম মুভার ব্যবহার করা হয়েছে। এদের ক্ষমতা ১,৩০০/ ১,৩৭০/ ১,৪২০ অশ্বশক্তি এবং এরা সর্বোচ্চ ১০৩ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ–এ১এ/সি–সি।

২১০০ শ্রেণীর লোকো বাংলাদেশের প্রথম এবং একমাত্র জেনারেল ইলেক্ট্রিক কোম্পানির লোকো। এদেরকে বাংলাদেশের অন্যতম ব্যর্থ লোকো শ্রেণী বলা হয়ে থাকে। পার্টসের অভাবে এসব লোকো একের পর এক বাতিল হতে থাকে। এমনকি কিছু লোকোর আসল প্রাইম মুভার পরিবর্তন করে এমএলডব্লিউর প্রাইম মুভারও বসিয়ে চালানো হয়, যদিও এই প্রচেষ্টা সফল হয়নি। ১৯৯০–এর দশকের দিকেই সকল লোকো বাতিল ঘোষণা করা হয়। কোনো লোকোই সংরক্ষণ করা হয়নি।

## শ্রেণীকরণ ও সংখ্যায়ন
এই লোকোগুলোর সংখ্যা–সিরিজ/শ্রেণী হচ্ছে ২১০০, এবং এদেরকে ২১০১ থেকে ২১১০ পর্যন্ত সংখ্যায়িত করা হয়েছে। পাকিস্তান রেলওয়ের নিয়ম অনুযায়ী এদের শ্রেণী–নাম/স্পেসিফিকেশন হচ্ছে “জিইইউ–১৪”। সম্ভবত অনেক আগেই বাতিল হয়ে যাওয়ার কারণে এদেরকে বাংলাদেশ রেলওয়ের নিয়মে নামকরণ করা হয়নি।

## তথ্যসূত্র


## বহিঃসংযোগ

বিষয়শ্রেণী:বাংলাদেশের ডিজেল-ইলেক্ট্রিক লোকোমোটিভ
বিষয়শ্রেণী:জেনারেল ইলেক্ট্রিক লোকোমোটিভ
বিষয়শ্রেণী:মিটার গেজ ডিজেল লোকোমোটিভ
বিষয়শ্রেণী:১৯৬৪ সালে প্রবর্তিত লোকোমোটিভ
হাসিনা মান্নান

**হাসিনা মান্নান** (**জন্ম:** ১৫ অক্টোবর ১৯৪৭) বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন
হাসিনা মান্নান ১৫ অক্টোবর ১৯৪৭ সালে চট্টগ্রাম জেলায় জন্মগ্রহণ করেন।

## রাজনৈতিক জীবন
হাসিনা মান্নান চট্টগ্রাম দক্ষিণ জেলা মহিলা আওয়ামীলীগের সাবেক সভাপতি। তিনি নবম জাতীয় সংসদ সদস্যদের মহিলা আসন ৪৮ থেকে মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
আব্দুল্লাহ আল-গুদাইয়্যান

**আবদুল্লাহ ইবনে আবদুর-রহমান আল-গুদাইয়্যান** ( ১৯২৬ - ১ জুন ২০১০) সৌদি আরবের একজন ইসলামী পণ্ডিত ছিলেন। তিনি সালাফীয়্যাতের শীর্ষস্থানীয় প্রবক্তাদের একজন। তিনি সৌদি সর্বোচ্চ উলামা পরিষদ-এর সদস্য ছিলেন। তাঁর বংশধর বনু আনবার উপজাতির ছিল। 

## জীবন
১৯৭১ সালে তিনি সৌদি সর্বোচ্চ উলামা পরিষদের সদস্য হিসাবে নিযুক্ত হন। 

১৯৭৫ সালে ইলমী গবেষণা ও ফতোয়া বিষয়ক স্থায়ী কমিটিতে সাথে কাজ করার পাশাপাশি তিনি শরিয়া অনুষদ এবং ফিকাহ অনুষদে ইমাম মুহাম্মদ ইবনে সৌদ ইসলামী বিশ্ববিদ্যালয়ে অধ্যাপনা শুরু করেন। 

১৯৮১ সালে আবদুল্লাহ ইবনে হুমায়দ মারা গেলে, তিনি রেডিও প্রোগ্রাম নুর আলাদ-দারবে ফতোয়া দেয়ার দায়িত্ব গ্রহণ করেন, এটি কুর'আন রেডিও চ্যানেলে সম্প্রচারিত প্রাচীনতম এবং সর্বাধিক বিখ্যাত একটি প্রোগ্রাম। এখানে বড় বড় পণ্ডিতগণ বিভিন্ন প্রশ্নের উত্তর এবং ফতোয়া দেন। 

## ছাত্র
আবদুল্লাহ আল-গুদাইয়্যানের বেশ কয়েকজন উল্লেখযোগ্য শিক্ষার্থী আছে, যার মধ্যে রয়েছে:

* সালেহ বিন আব্দুল আযীয আলুশ শাইখ, সৌদি আরবের ইসলামি বিষয়াদির মন্ত্রী
* আবদুর রহমান আল-সুদাইস, মাসজিদুল হারামের ইমাম এবং হারামাইন শারিফাইন এর তত্ত্বাবধায়ক
* সৌদ আল-শুরাইম, মাসজিদুল হারামের ইমাম ও খতিব
* আব্দুল কারিম আল খুদাইর, সৌদি সর্বোচ্চ উলামা পরিষদের সদস্য
* সা'দ আশ শিথরি, সৌদি সর্বোচ্চ উলামা পরিষদের সদস্য

## মৃত্যু
আবদুল্লাহ ইবনে আবদুর-রহমান আল-গুদাইয়্যান ১ জুন ২০১০, মঙ্গলবারে মৃত্যুবরণ করেছেন। 

## তথ্যসূত্র

বিষয়শ্রেণী:২০১০-এ মৃত্যু
বিষয়শ্রেণী:১৯২৬-এ জন্ম
বিষয়শ্রেণী:রিয়াদের ব্যক্তি
বিষয়শ্রেণী:সৌদি আরবের মুফতি
বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের শিক্ষক
বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত
বিষয়শ্রেণী:সৌদি আরবীয় সালাফি
এন হোম্মে

এন হোম্মে শব্দটি একটি ফরাসি ভাষার শব্দের ইংরেজি রূপ । পু্রুষালী পোশাক পরা বা  চিরাচরিত পুরুষালী ব্যক্তিত্বের অভিব্যক্তি করার অভ্যাসকে বর্ণনা করতে এই শব্দটি রূপান্তরকামী এবং বেশান্তর সম্প্রদায়ে সাধারণত ব্যবহৃত হয়ে থাকে। এই শব্দটি আধুনিক চলিত ফরাসি ভাষার বাক্যাংশ  "এন ট্যান্ট কু'হোম্মে"  থেকে নেওয়া হয়েছে যার অর্থ  "একজন পুরুষ হিসাবে" এবং এর ইংরেজি রূপ "এন হোম্মের" আক্ষরিক অর্থ  "একজন পুরুষের মধ্যে" । বেশিরভাগ বেশান্তরীরা একটি হোম ( পুরুষ ) নামও ব্যবহার করে থাকেন এন হোম্মে রত  থাকাকালীন ।

বিষয়শ্রেণী:যৌন অভিমুখিতা
বিষয়শ্রেণী:মানব যৌনতা
বিষয়শ্রেণী:এলজিবিটিকিউ অপশব্দ
বেলায়েত হুসাইন

**বেলায়েত হুসাইন** (১৯১০—২০১৭) ছিলেন একজন বাংলাদেশি ইসলামি পণ্ডিত, হানাফি আলেম, কারি, শিক্ষাবিদ এবং গবেষক। তিনি নুরানি শিক্ষাপদ্ধতির আবিষ্কারক এবং নূরানী তা’লীমুল কুরআন বোর্ড বাংলাদেশ-এর প্রতিষ্ঠাতা। এছাড়াও তিনি কয়েকটি মাদ্রাসা প্রতিষ্ঠা ও পরিচালনা করেছেন।

## জন্ম ও বংশ
বেলায়েত হুসাইন ১৯১০ খ্রিষ্টাব্দে চাঁদপুর জেলার অন্তর্গত শাহারাস্তি উপজেলার সূচীপাড়া দক্ষিণ ইউনিয়নের কৃষ্ণপুরের (বর্তমানে বেলায়েত নগর) এক সম্ভ্রান্ত মুসলিম পরিবারে জন্মগ্রহণ করেন। তার বাবা মুনশী আব্দুল জলীল এবং মা সাইয়েদা খাতুন। তিন বছর বয়সে তার বাবা এবং ছয় বছর বয়সে তার মাকে হারান।

## শিক্ষা জীবন
তিনি ফরিদগঞ্জের বারোপাইকা মাদ্রাসায় প্রাথমিক শিক্ষা লাভ করেন। তারপর পার্শ্ববর্তী ইসলামিয়া মাদ্রাসায় মাধ্যমিক পড়াশোনা সমাপ্ত করেন। ১৯৪৬ সালে ঢাকার জামিয়া হোসাইনিয়া আশরাফুল উলুম বড় কাটারা মাদ্রাসায় দাওরায়ে হাদিস (মাস্টার্স) সমাপ্ত করেন। এখানে তার শিক্ষকদের মধ্যে রয়েছে: শামসুল হক ফরিদপুরী, মুহাম্মদুল্লাহ হাফেজ্জীসহ প্রমুখ।

## কর্মজীবন
শামসুল হক ফরিদপুরীর পরামর্শে তিনি জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসায় শিক্ষক হিসেবে কর্মজীবন শুরু করেন। পরবর্তীতে তিনি জামিয়া আরাবিয়া কাসেমুল উলুম জাফরাবাদ মাদ্রাসার মুহতামিমের (অধ্যক্ষ) দায়িত্ব পান। দায়িত্ব পাওয়ার পর তিনি এটিকে দাওরায়ে হাদিসে (মাস্টার্স) উন্নীত করেন। এছাড়াও তিনি ঢাকার কামরাঙ্গীরচরের জামিয়া নূরিয়া ইসলামিয়ার সহ-প্রতিষ্ঠাতা।তিনি প্রায় ৬০ বছর গবেষণা করে **নুরানি শিক্ষাপদ্ধতি**-এর আবিষ্কার করেন।মোহাম্মদ উল্লাহ হাফেজ্জীর পরামর্শে ১৯৮১ খ্রিষ্টাব্দে তিনি ঢাকায় নূরানী কেন্দ্রের কাজ শুরু করেন এবং ১৯৮৪ সালে নূরানী তালিমুল কুরআন বোর্ড বাংলাদেশ প্রতিষ্ঠা করেন। পরবর্তীকালে তিনি এই বোর্ডের প্রতিষ্ঠাকালীন সভাপতি হিসেবে দায়িত্ব পালন করেন।চাঁদপুরে নূরানী তালিমুল কুরআন মাদ্রাসা সহ বেশ কয়েকটি মাদ্রাসা প্রতিষ্ঠা ও পরিচালনা করেছেন।তাকে মরণোত্তর শায়খুল কুরআন উপাধিতে ভূষিত করা হয়েছে।

## মৃত্যু
২০১২ সাল থেকে ব্রেন স্ট্রোক ও বার্ধক্যজনিত কারণে তিনি শয্যাশায়ী ছিলেন। ২০১৭ সালের ২৪শে জুন ঢাকার মোহাম্মদপুরের নিজ বাসায় মৃত্যুবরণ করেন। তারাবির নামাযের পর বায়তুল মোকাররম জাতীয় মসজিদে তার জানাযার নামাজ অনুষ্ঠিত হয়। চাঁদপুরে তার প্রতিষ্ঠিত নূরানী তালিমুল কুরআন মাদ্রাসা সংলগ্ন কবরস্থানে তাকে দাফন করা হয়।

## আরও দেখুন

* শামসুল হক ফরিদপুরী
* মোহাম্মদ উল্লাহ হাফেজ্জী
* দেওবন্দি ব্যক্তিত্বের তালিকা

## তথ্যসূত্র

## গ্রন্থপঞ্জি

* 
* 
* 
*শাইখুল কুরআন

## বহিঃসংযোগ

বিষয়শ্রেণী:১৯১০-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:বৃহত্তর কুমিল্লার ইসলামি ব্যক্তিত্ব
বিষয়শ্রেণী:বাংলাদেশের ক্বারী
বিষয়শ্রেণী:বাংলাদেশী গবেষক
বিষয়শ্রেণী:বাংলাদেশী শিক্ষাবিদ
বিষয়শ্রেণী:চাঁদপুর জেলার ব্যক্তি
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:মুসলিম ধর্মতত্ত্ববিদ
বিষয়শ্রেণী:ইসলাম ধর্মীয় নেতা
বিষয়শ্রেণী:বাংলাদেশী শিক্ষাপ্রতিষ্ঠানের প্রতিষ্ঠাতা
বিনয় চৌধুরী

**বিনয় কৃষ্ণ চৌধুরী** (১৪ জানুয়ারী, ১৯১১ — ৬ মে, ২০০০) একজন বাঙালি রাজনীতিবিদ ও স্বাধীনতা সংগ্রামী

## প্রারম্ভিক জীবন
বিনয় চৌধুরীর ভাল নাম বিনয়কৃষ্ণ চৌধুরী। বর্ধমান মিউনিসিপ্যাল হাইস্কুল থেকে ম্যাট্রিক ও শ্রীরামপুর কলেজ থেকে ইন্টারমিডিয়েট পাস করেন বিনয় চৌধুরী। ১৯২৪ সালে বন্ধু সরোজ মুখোপাধ্যায়ের সাথে ভারতের জাতীয় কংগ্রেস দলে যোগ দেন। ১৯২৮ সালে যুগান্তর গোষ্ঠীতে যোগ দিয়েছিলেন। পরে অনুশীলন সমিতির সাথে স্বাধীনতা সংগ্রামে যুক্ত থাকার অভিযোগে তাঁর কারাদন্ড হয়। তিনি জেল থেকে বি এ পাস করেন। কমিউনিস্ট নেতা ভূপেন্দ্রনাথ দত্ত ও মুজফ্‌ফর আহ্‌মেদের সংস্পর্শে তিনি ভারতের কমিউনিস্ট পার্টিতে যোগদান করেন। বীরভূম ষড়যন্ত্র মামলায় জড়িয়ে বিনয় চৌধুরী ১৯৩৮ সালে পূনরায় জেলে যান।

## রাজনীতি
১৯৫২ সালে পশ্চিমবঙ্গ রাজ্যের প্রথম বিধানসভা নির্বাচনে তিনি বর্ধমানে অবিভক্ত কমিউনিস্ট পার্টির প্রার্থী হয়েছিলেন বর্ধমানের মহারাজা উদয় চাঁদ মহতাবের বিরুদ্ধে। পার্টি ভাগ হলে বিনয় চৌধুরী ভারতের কমিউনিস্ট পার্টি (মার্ক্সবাদী) দলে যোগ দেন। অবিভক্ত বর্ধমান জেলা থেকে বিধানসভা নির্বাচনে তিনি একাদিক্রমে জিতেছেন ও বামফ্রন্ট সরকারের মন্ত্রীসভায় মন্ত্রীপদে আসীন হয়েছেন। তিনি জ্যোতি বসুর মন্ত্রীসভার উপমুখ্যমন্ত্রী ছিলেন। পশ্চিমবঙ্গের ভূমি সংস্কার আন্দোলনে তাঁর বিশেষ অবদান আছে। দেশের রাজনীতিতে তিনি স্বচ্ছ ও সৎ চরিত্রের একজন বামপন্থী নেতা হিসাবে পরিচিত ছিলেন।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:বাঙালি বিপ্লবী
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
জে১৪০৭বি

**জে১৪০৭বি** নামক বহিঃগ্রহটি পৃথিবী থেকে ৪৩৪ আলোকবর্ষ দূরে অবস্থিত। গ্রহটির বলয়ের সংখ্যা ৩০ টি। এই বলয়সমূহের ব্যাস ১২০ মিলিয়ন কিলোমিটার, যা শনি গ্রহের বলয়ের চেয়ে ২০০ গুণ বড়। যদি গ্রহটিকে শনি গ্রহে প্রতিস্থাপন করা হতো তবে সেগুলি পৃথিবী থেকে দিনের বেলায়ও দৃশ্যমান হত এবং এর উজ্জ্বলতা চাঁদের চেয়েও বেশি হত।

## তথ্যসূত্র

বিষয়শ্রেণী:গ্রহীয় বলয়
বদনগঞ্জ

**বদনগঞ্জ** হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।

## ভূগোল
বদনগঞ্জের স্থানাঙ্ক ।

## জনপরিসংখ্যান
২০১১ সালের জনগণনার তথ্য অনুযায়ী, বদনগঞ্জ গ্রামের মোট জনসংখ্যা ৩,৮৬৫। এর মধ্যে ১,৯৫৭ জন (৫১ শতাংশ) পুরুষ এবং ১,৯০৮ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৪১৫। বদনগঞ্জের মোট সাক্ষর জনসংখ্যা ২,৯১৩ (অন্যূন ছয় বছর বয়সী জনসংখ্যার ৮৪.৪৩ শতাংশ)।

## সংস্কৃতি
ডেভিড জে. ম্যাককাশন বদনগঞ্জ গ্রামের দু’টি পুরনো মন্দিরের কথা উল্লেখ করেছেন:
* ১৮১০ সালে নির্মিত নবরত্ন শৈলীর দামোদর মন্দির, এটি তিনটি খিলানযুক্ত প্রবেশপথ বিশিষ্ট, মন্দিরগাত্রে টেরাকোটা অলংকরণযুক্ত।
* ১৮০২ সালে নির্মিত দালান শৈলীর দ্বিতল শ্রীধর-লালজিউ মন্দির, এটিও টেরাকোটার অলংকরণযুক্ত এবং পরিমাপ ১৮’৭’’ x ১৭’১১’’।

## স্বাস্থ্য পরিষেবা
বদনগঞ্জে ২টি শয্যাবিশিষ্ট একটি প্রাথমিক স্বাস্থ্যকেন্দ্র অবস্থিত।

## বদনগঞ্জ চিত্রকক্ষ

File:Damodar Temple of Barat family in Badanganj in Goghat PS of Hooghly district. (66).jpg|১৮১০ সালে বরাট পরিবার প্রতিষ্ঠিত দামোদর মন্দির
File:Damodar Temple of Barat family in Badanganj in Goghat PS of Hooghly district. (04).jpg|নবরত্ন দামোদর মন্দির
File:Damodar Temple of Barat family in Badanganj in Goghat PS of Hooghly district. (32).jpg|দামোদর মন্দিরের গায়ে টেরাকোটার খোদাইচিত্র
File:Damodar Temple of Barat family in Badanganj in Goghat PS of Hooghly district. (38).jpg|দামোদর মন্দিরের গায়ে টেরাকোটার খোদাইচিত্র


## তথ্যসূত্র

## বহিঃসংযোগ

বিষয়শ্রেণী:হুগলি জেলার গ্রাম